Mans met 19 renosterhorings betrapArgieffoto. Twee verdagtes is Woensdag vasgetrek nadat hulle glo 19 renosterhorings vervoer het met die doel om dit te verkoop. Die Valke se ondersoekspan vir georganiseerde misdaad het in samewerking met privaatvervolgingseenhede die mans, onderskeidelik 48 en 53 jaar oud, in Nelspruit in hegtenis geneem. Volgens kol. Katlego Mogale, woordvoerder van die Valke, het beamptes beslag gelê op twee voertuie en al 19 horings wat ŉ geskatte waarde van R2,6 miljoen het. “ŉ Ondersoek is van stapel gestuur om vas te stel of die verdagtes verbind word met ander misdade wat die Wet op Bedreigde spesies oortree.” Die verdagtes sal na verwagting Donderdag in die landdroshof in Nelspruit verskyn.